CELEX: 21994D0602(01)
Language: mt
Date: 1994-05-17 00:00:00
Title: Id-Deċiżjoni tal-Kunsill taż-żee Nru 1/94 tas-17 ta' Mejju 1994 li jadotta r-Regoli ta' Proċedura tal-Kunsill taż-ŻEE

Avviż Legali Importanti

|

21994D0602(01)

Official Journal L 138 , 02/06/1994 P. 0039 - 0040

		Id-Deċiżjoni tal-Kunsill taż-żeeNru 1/94tas-17 ta' Mejju 1994li jadotta r-Regoli ta' Proċedura tal-Kunsill taż-ŻEEIL-KUNSILL TAŻ-ŻEE,Wara li kkunsidraw il-Ftehim taż-Żona Ekonomika Ewropea, kif aġġustat permezz tal-Protokoll li jaġġusta l-Ftehim fuq iż-Żona Ekonomika Ewropea, hawnhekk iżjed ‘il quddiem msejħa il-Ftehim, u partikolarment l-Artikolu 89(3) tiegħu,IDDEĊIEDA DAN LI ĠEJ:Artikolu 11. Il-Kunsill taż-ŻEE għandu jkun imsejjaħ mill-president tiegħu darbtejn fis-sena, kif previst fl-Artikolu 91(2) tal-Ftehim.2. Il-Kunsill taż-ŻEE għandu jkun ukoll imsejjaħ mill-president tiegħu, fuq l-inizjattiva tiegħu stess jew fuq talba ta' wieħed mill-membri kull meta ċ-ċirkostanzi jitolbu dan, inklużi wkoll id-drabi meta wieħed mill-membri tiegħu jkunu jixtiequ jqajmu xi kwestjoni lit kun qegħda toħloq diffikultà kif previst fl-Artikolu 89(2) tal-Ftehim.3. Meta jkun mitlub minn wieħed mill-membri tal-Kunsill taż-ŻEE biex tiġi msejħa laqgħa, il-president għandu, wara li jikkonsulta mal-membri l-oħrat al-Kunsill, jiffissa data għal-laqgħa. F'każijiet eċċezzjonalment urġenti, għandha tissejjaħ laqgħa tal-Kunsill mingħajr dewmien.Artikolu 21. Il-president għandu jfassal aġenda temporanja għal kull laqgħa. L-invit għal-laqgħa għandu u l-aġenda temporanja għandhom jintbgħatu lill-membri tal-Kunsill taż-ŻEE mhux aktar tard mill-20 jum qabel il-bidu tal-laqgħa.2. L-aġenda temporanja għandu jkun fiha il-punti li dwarhom tkun saret it-talba għall-inklużjoni fl-aġenda, flimkien ma' kwalunkwe dokument li jirrigwarda l-istess, lill-President minn membru tal-Kunsill taż-ŻEE mill-anqas 25 jum qabel id-data tal-laqgħa.3. Jistgħu jitpoġġew fuq l-aġenda biss punti li dwarhom ikunu ntbatu d-dokumenti lill-membri tal-Kunsill taż-ŻEE sa mhux aktar tard mid-data li fiha l-aġenda temporanja tkun intbagħtet.4. L-iskadenzi stabbiliti fil-paragrafi preċedenti m' għandhomx japplikaw fir-rigward ta' laqgħat imsejħin skond l-aħħar sentenza ta' l-Artikolu 1(3).5. L-aġenda għandha tkun adottata mill-Kunsill taż-ŻEE fil-bidu ta' kull laqgħa. Xi punt differenti minn dawk li jkun hemm fl-aġenda temporanja jista' jitpoġġa fuq l-aġenda jekk il-Komunità u l-Istati Membri tagħha min-naħa l-waħda, u l-Istati ta' l-EFTA min-naħa l-oħra, jaqblu ma' dan. Xi punt li jitqajjem skond l-Artikolu 89(2) tal-Ftehim għandu jitpoġġa fuq l-aġenda.Artikolu 31. Membru tal-Kunsill taż-ŻEE li ma jkunx jista' jattendi xi laqgħa jista' jirranġa biex ikun rappreżentat. F'dan il-każ, għandu jinforma lill-president u għandu jindika l-persuna awtorizzata li tirrappreżentah. Ir-rappreżentant għandu jeżerċita d-drittijiet kollha ta' membru akkreditat.2. Il-membri tal-Kunsill taż-ŻEE jista' jkun akkumpanjat minn uffiċjali li jassistuhom. In-numru ta' dawn l-uffiċjali jista' jiġi stabbilit mill-Kunsill.3. Il-komposizzjoni ta' kull delegazzjoni għandha tkun komunikata lill-president qabel il-bidu ta' kull laqgħa.4. L-Awtorità ta' Sorveljanza ta' l-Assoċjazzjoni Ewropea ta' Kummerċ Ħieles għandha tkun mistiedna normalment biex tieħu sehem fil-laqgħat tal-Kunsill taż-ŻEE bħala osservatur.5. Il-Bank Ewropew ta' l-Investiment għandu jkollu d-dritt illi jattendi l-laqgħat tal-Kunsill taż-ŻEE bħala osservatur meta l-kwestjonijiet imsemmijin fl-Artikolu 6 tal-Protokoll 38 għal dan il-Ftehim huma fuq l-aġenda.6. Fuq talba ta' wieħed mill-membri tiegħu, il-Kunsill taż-ŻEE jista' jaqbel illi jippermetti illi jkun hemm persuni oħra illi jattendu l-laqgħat tiegħu fil-kapaċità ta' osservaturi.7. Il-laqgħat tal-Kunsill taż-ŻEE m' għandhomx ikunu pubbliċi jekk kemm-il darba jkun hemm deċiżjoni għall-kuntrarju.Artikolu 4Id-Deċiżjoni tal-Kunsill taż-ŻEE għandha tittieħed bi ftehim bejn il-Komunità, min-naħa l-waħda, u l-Istati ta' l-EFTA li jitkellmu b'vuċi waħda, min-naħa l-oħra.Artikolu 5Fir-rigward ta' kwestjonijiet urġenti, jew fejn ikun ġie deċiż hekk f'każijiet oħra, jistgħu jittieħdu deċiżjonijiet skond l-Artikolu 4 bil-proċedura bil-miktub jekk il-partijiet kontraenti huma bi qbil fuq dan.Artikolu 61. L-abbozz tal-minuti ta' kull laqgħa għandu jitlesta mingħajr dewmien.Il-minuti għandhom, bħala regola ġenerali, jindikaw fir-rigward ta' kull punt fuq l-aġenda:- id-dokumenti li jkunu ngħataw lill-Kunsill taż-ŻEE,- dikjarazzjonijiet illi l-inklużjoni tagħhom tkun ġiet mitluba minn xi membru tal-Kunsill,- id-deċiżjonijiet meħuda, l-istqarrijiet li jkunu ġew miftehma, u l-konklużjonijiet milħuqa.Kull membru tal-Kunsill jista' jitlob illi jiddaħħlu aktar dettalji fil-minuti fir-rigward ta' kwalunkwe punt ta' l-aġenda.2. L-abbozz tal-minuti għandu jingħata lill-Kunsill taż-ŻEE għall-approvazzjoni. Meta jiġi approvat, il-minuti għandhom jiġu iffirmati mill-president li jkun fil-kariga fiż-żmien ta' l-approvazzjoni u miż-żewġ segretarji.3. Id-deċiżjonijiet meħuda mill-Kunsill taż-ŻEE għandhom ikunu annessi mal-minuti.4. Kopja tal-minuti għandha tintbagħat lil kull wieħed mill-membri tal-Kunsill taż-ŻEE.Artikolu 7Id-deċiżjonijiet tal-Kunsill taż-ZEE għandhom jiġu adottati bid-Daniż, bl-Ingliż, bil-Finlandiż, bil-Franċiż, bil-Ġermaniż, bil-Grieg, bl-Islandiż, bit-Taljan, bin-Norveġiż, bil-Portugiż, bl-Ispanjol u bl-Isvediż. Huma egwalment awtentiċi f'dawn il-lingwi kollha.Artikolu 8It-testi tad-deċiżjonijiet meħuda mill-Kunsill taż-ŻEE għandhom ikunu iffirmati mill-president li jkun fil-kariga fil-mument ta' l-adozzjoni tagħhom u miż-żewġ segretarji.Artikolu 9Il-Kunsill taż-ŻEE għandu jiddeċiedi jekk id-deċiżjonijiet għandhomx jiġu pubblikati.Artikolu 101. Il-komunikazzjonijiet preskritti f'dawn ir-Regoli ta' Proċedura għandhom jiġu indirizzati lir-Rappreżentazzjonijiet Permamenti ta' l-Istati Membri tal-Komunitajiet Ewropej u lill-Missjonijiet ta' l-Istati ta' l-EFTA lill-Komunitajiet Ewropej, lill-Kummissjoni tal-Komunitajiet Ewropej, u lis-Segretarjat Ġenerali tal-Kunsill ta' l-Unjoni Ewropea.2. Il-komunikazzjonijiet għall-Kunsill taż-ŻEE għandhom ikunu indirizzati lill-president.Artikolu 11Il-Kunsill taż-ŻEE jista' jiddeċiedi illli jistabbilixxi kwalunkwe sottokumitat jew grupp ta' ħidma sabiex jissistieh fil-qadi ta' dmirijietu. Il-komposizzjoni, il-mod ta' kif jaħdmu u d-dmirijiet ta' kull sottokumitat jew grupp ta' ħidma għandhom jiġu determinati mill-kunsill f'kull każ individwali.Artikolu 121. Il-funzjonijiet segretarjali għall-Kunsill taż-ŻEE għandhom jaqgħu taħt ir-responsabilità tal-presidenza.2. Uffiċjal tal-Komunità u uffiċjal nominat mill-Istati ta' l-EFTA għandhom jaġixxu konġuntivament bħala s-segretarji tal-Kunsill taż-ŻEE. Għandhom ikunu maħturin minn kull naħa wara konsultazzjoni konġunta.Artikolu 13Mingħajr preġudizzju għal disposizzjonijiet oħra applikabbli, id-deliberazzjonijiet tal-Kunsill taż-ŻEE għandhom ikunu koperti bl-obbligazzjoni tas-sigriet professjonali, barra mill-każijiet fejn il-Kunsill jiddeċiedi mod ieħor.Artikolu 14Din id-Deċiżjoni għandha tkun pubblikata fit-taqsima dwar iż-ŻEE, u fis-Suppliment dwar iż-ŻEE, il-Ġurnal Uffiċjali tal-Komunitajiet Ewropej.Magħmula fi Brussel, fis-17 ta' Mejju 1994.Għall-Kunsill taż-ŻEEIl-PresidentTh. Pangalos--------------------------------------------------